শিক্ষা প্রতিষ্ঠানে যোগ্য ও মেধাবী শিক্ষক ক্রমশই হ্রাস পাচ্ছে | অনাবিল সংবাদ
শুক্রবার, সেপ্টেম্বর ২২, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
শিক্ষা প্রতিষ্ঠানে যোগ্য ও মেধাবী শিক্ষক ক্রমশই হ্রাস পাচ্ছে
প্রকাশকাল- ১৬:০১,এপ্রিল ৩০, ২০১৭,মুক্ত চিন্তা বিভাগে
কানু সান্যাল, পাবনা
এক সময় ভালো ফল অর্জনকারী সর্বোচ্চ মেধাবীরাই শিক্ষকতা পেশায় আসতেন। এখন উচ্চ শিক্ষার প্রসার হলেও দুর্ভাগ্যক্রমে পূর্বের মতো মানসম্মত শিক্ষক তৈরি হচ্ছে না। এর অন্যতম কারণ এই পেশা মেধাবীদের টানতে বা আকৃষ্ট করতে পারছে না। আবার যারা আসছেন তাদেরকে ধরে রাখা যাচ্ছে না। শিক্ষক নিয়োগের ক্ষেত্রে রাজনীতিকরণের ফলে এবং পদায়নের ক্ষেত্রে যোগ্যতাকে গুরুত্ব না দেয়ার ফলে এই পেশায় অনাগ্রহের সৃষ্টি হয়েছে। এছাড়া শিক্ষকতা যে একটা আলাদা পেশা, অনেক শিক্ষকই তা ভুলে গেছেন। বেশিরভাগ শিক্ষকই এখন শিক্ষকতাকে অর্থ উপার্জনের মাধ্যম বানিয়ে ফেলেছেন।
সকল শিক্ষা প্রতিষ্ঠানে যোগ্য ও মেধাবী শিক্ষক ক্রমশই হ্রাস পাচ্ছে। ভাল মানের শিক্ষকের সঙ্কট দেখা দিয়েছে। সর্বোচ্চ মেধাবীরা শিক্ষকতা পেশায় আসছেন না। জাতির উন্নয়নে শিক্ষক সমাজের প্রয়োজনীয়তা অপরিসীম। টেকসই জাতীয় উন্নয়নের কথা মাথায় রেখে ভালো সুযোগ-সুবিধা প্রদান করে সামাজিক মর্যাদা নিশ্চিত করে মানসম্মত শিক্ষক তৈরি করা জরুরী হয়ে পড়েছে। বিশ্ববিদ্যালয়ের প্রাজ্ঞ শিক্ষকগণ গবেষণার মাধ্যমে নতুন জ্ঞান সৃষ্টি ও শিক্ষার্থীদের মাঝে তা বিতরণ করে থাকেন। এছাড়াও বিভিন্ন গবেষণামূলক প্রবন্ধ-নিবন্ধ ও বই লেখার কাজটি নিষ্ঠার সঙ্গে করে থাকেন। গত কয়েক বছরে শিক্ষকতা ছেড়ে অনেকে অবসরে গেছেন। আগামী কয়েক বছরের মধ্যে আরও অনেকেই চলে যাবেন শিক্ষকতা ছেড়ে। ঢাকা, চট্টগ্রাম, রাজশাহী, জাহাঙ্গীরনগর বিশ্ববিদ্যালয়সহ বাংলাদেশ প্রকৌশল বিশ্ববিদ্যালয়ের অভিজ্ঞ ও মেধাবী প্রফেসরগণ অনেকেই সাম্প্রতিক বছরগুলোতে অবসরে গেছেন। আগামী বছরের মধ্যে আরও অনেকে অবসরে যাবেন। খ্যাতিমান এসব শিক্ষকের অববর্তমানে উচ্চ শিক্ষায় সুশিক্ষক সংকটে পড়বে পাবলিক বিশ্ববিদ্যালয় সমূহ। পাবলিক বিশ্ববিদ্যালয়গুলোতে নতুন শিক্ষক নিয়োগ হলেও তাদের বেশির ভাগই পূর্বসূরিদের মতো যোগ্য হয়ে উঠতে পারছেন না। গবেষণায় বরাদ্দ হ্রাস পাওয়ায় এবং নতুনদের গবেষণায় অনাগ্রহের কারণেই এমন সঙ্কট সৃষ্টি হচ্ছে বলে বিজ্ঞজনদের ধারণা। এছাড়াও শিক্ষক নিয়োগ পদ্ধতিও এর জন্য বহুলাংশে দায়ী। পাবিলিক (সরকারি) বিশ্ববিদ্যালয় সমূহের ছাত্রভর্তি, শিক্ষক নিয়োগ, প্রশাসনিক কার্যক্রম এবং দৈনন্দিন একাডেমিক কর্মসূচিতে শৃঙ্খলার অভাব প্রকট আকার ধারণ করেছে। সম্প্রতি ট্রান্সপারেন্সি ইন্টারন্যাশনাল অব বাংলাদেশ, বিশ্ববিদ্যালয়ের উপর পরিচালিত এক গবেষণায় সরকারি বিশ্ববিদ্যালয় সমূহে শিক্ষক নিয়োগে আর্থিক লেনদেনের ভয়াবহ তথ্য দিয়েছে। ১৩টি পাবলিক বিশ্ববিদ্যালয়ের ২০০১ থেকে ২০১৬ সাল পর্যন্ত সময়ে প্রভাষক নিয়োগে ৩ থেকে ২০ লাখ টাকা আর্থিক লেনদেনের তথ্য উপস্থাপন করা হয়। পাবলিক বিশ্ববিদ্যালয়ে প্রভাষক নিয়োগের অনিয়ম অনেক ক্ষেত্রে শুরু হয় সংশ্লিষ্ট প্রভাষক ছাত্র থাকাকালীনই। বিশ্ববিদ্যালয়ের প্রফেসরগণ বিশেষ পছন্দের শিক্ষার্থীকে টার্গেট করে তাকে বৈধ বা অনেক ক্ষেত্রে অবৈধভাবে আনুকূল্য দিয়ে ভালো ফল করিয়ে শিক্ষক হিসেবে বিভাগে যোগদানের চেষ্টা করান ( পরে তাদের সঙ্গে আত্মীয়তার বন্ধনে আবদ্ধ হন)। আবার কম শিক্ষক নিয়োগের জন্য বিজ্ঞাপন দিয়ে প্রায়ই অনেক বেশি সংখ্যক শিক্ষক নিয়োগ দেয়ার ঘটনা ঘটে। ট্রান্সপারেন্সি ইন্টারন্যাশনালের গবেষণায় দেখা গেছে ৫ টি পাবলিক বিশ্ববিদ্যালয়ের ১৪ টি বিভাগের জন্য ১৪ টি বিজ্ঞপ্তিতে ৪৪ জন শিক্ষক নিয়োগের জন্য বিজ্ঞাপন দিয়ে ৯২ জন শিক্ষক নিয়োগ দেয়ার তথ্য। এভাবে নিয়োগ দেয়ার ক্ষেত্রে যোগ্যতা ও মেধা প্রধান্য পায় না। মেধা থাকলেও ঘুষ প্রদান না করায় চাকুরি হচ্ছে না। কুষ্টিয়া ইসলামী বিশ্ববিদ্যালয়ে প্রভাষক পদে চারটি প্রথম শ্রেণী পাওয়া (এস এসসি থেকে মাস্টার্স পর্যন্ত) আবেদনকারীর কাছ থেকে প্রভাষক পদে চাকুরি পাওয়ার জন্য ১২ লাখ এবং একই পদে তিনটি প্রথম শ্রেণী পাওয়া আবেদনকারীর কাছ থেকে ১৫ লাখ টাকা ঘুষ গ্রহণবিষয়ক কথোপকথোনের চাঞ্চল্যকর তথ্য আমরা সংবাদপত্রেই পড়েছি। এভাবে শিক্ষক নিয়োগের কারণে বিশ্ববিদ্যালয়গুলোতে অযোগ্য শিক্ষকের সংখ্যা বাড়ছে। এসব শিক্ষকরা একাডেমিক কাজের চেয়ে প্রশাসনিক ও রাজনৈতিক কাজে বেশি সময় দিয়ে বিশ্ববিদ্যালয়গুলোকে অধিকতর নৈরাজ্যময় করে তুলছে। বঙ্গবন্ধু শেখ মুজিবুর রহমান মেডিক্যাল বিশ্ববিদ্যালয়ে নিয়োগ, পদোন্নতি, উচ্চশিক্ষার কোর্সে ভর্তি, কেনাকাটা নিয়ে প্রশাসনিক শীর্ষ ব্যক্তিগণ বিরোধে জড়িয়ে পড়েছেন। ক্যান্সার নিরূপণের জন্য ‘লিনিয়ার এস্কেলেটর মেশিন’ ক্রয়ের জন্য ৫ কোটি টাকা অতিরিক্ত মূল্য ধরায় তা ক্রয়ে বাধা প্রদান করে ক্রয় কমিটির কয়েকজন সদস্য। পুরাতন মডেলের উক্ত মেশিন আর কেনা সম্ভব হয়নি। গত বছর ডিসেম্বর মাসে ২’শ নার্স নিয়োগের বিজ্ঞপ্তি দিয়ে এডহক ভিত্তিতে ৭১৯ জনকে নিয়োগ দেয়া হয়। নিয়োগের ক্ষেত্রে নিয়ম মানা হয়নি এমন অভিযোগের ভিত্তিতে উচ্চ আদালত উক্ত নিয়োগ অবৈধ ঘোষণা করে রায় প্রদান করে। বিশ্ববিদ্যালয় সিন্ডিকেট চিকিৎসা কার্যক্রম স্বাভাবিক রাখার জন্য এডহক ভিত্তিতে কিছু সংখ্যক নার্স নিয়োগের সুপারিশ করে। এই সুযোগে উপাচার্য তার একক ক্ষমতাবলে উল্লেখিত ৭১৯ জনকে নিয়োগ দেন। কয়েকজন শিক্ষক অভিযোগ করেন, এডহক ভিত্তিতে নিয়োগ দিতে প্রতি নার্সের কাছ থেকে ৩ লাখ টাকা ঘুষ নেয়া হয়েছে। পূর্ববর্তী উপাচার্য অধ্যাপক ডা. এম হাদীর সময় কিছুসংখ্যক চিকিৎসক নিয়োগের বিরুদ্ধে উচ্চ আদালতে মামলার পর তা বাতিল করা হয়। আদালত উক্ত রায়ে আদেশ দেয়, উপাচার্য একক ক্ষমতাবলে কোন নিয়োগ দিতে পারবেন না। কিন্তু বর্তমান উপাচার্য আদালতের রায় অমান্য করে নার্স নিয়োগ দিয়েছেন। বিজ্ঞপ্তি ছাড়াই কি করে এতো বিপুল সংখ্যক নার্স নিয়োগ দেয়া হলো এই প্রশ্ন উত্থাপন করেছেন বিশ্ববিদ্যালয়ের বেসিক সায়েন্স অনুষদের ডিন অধ্যাপক ইকবাল আর্সলান। ঘুষ এর বিনিময়ে শিক্ষক-কর্মচারি নিয়োগ দেয়ার কারণে বিশ্ববিদ্যালয়গুলোতে অযোগ্য শিক্ষকের তালিকা দীর্ঘ হচ্ছে। আর এমন শিক্ষকরা একাডেমিক কাজের চেয়ে প্রশাসনিক রাজনৈতিক কাজে বেশি সময় দিয়ে সরকারি বিশ্ববিদ্যালয়গুলোতে নৈরাজ্যকর পরিস্থিতির সৃষ্টি করছে। এতে সরকারি বা পাবলিক বিশ্ববিদ্যালয় গুলোতে শৃঙ্খলা ভেঙে পড়েছে।
যোগ্য বা মেধাবীরা ঘুষ প্রদান করে চাকুরি নিতে অনাগ্রহী। তারা ঘুষ দিয়ে চাকুরি নেয়াকে অপমানজনক মনে করেন। অপরদিকে যারা অপেক্ষাকৃত কম যোগ্য বা মোধাবী তারা যেনতেন প্রকারে প্রভাব বিস্তার করে চাকুরি নিয়ে থাকেন। পাবনা বিজ্ঞান ও প্রযুক্তি বিশ্ববিদ্যালয়ে শিক্ষক নিয়োগে স্বজনপ্রীতি ও ঘুষ গ্রহণের অভিযোগ উঠেছে। এ নিয়ে দুদক দু’দফা তদন্তও করেছে। জানা গেছে দুদুকের একজন কর্মকর্তার আত্মীয়কে চাকুরি প্রদান করে তদন্তটি ধামা চাপা দেয়া হয়েছে। কম্পিউটার সয়েন্স এন্ড ইঞ্জিনিয়ারিং বিভাগে চারজন শিক্ষক নিয়োগ দেয়া হয় ২০১৫ সালে। এই বিশ্ববিদ্যালয়ের মেধাবী ছাত্রী যিনি প্রথম স্থান অধিকার করেন (প্রধানমন্ত্রী কর্তৃক স্বর্ণ পদক প্রাপ্ত) তার ভাগ্যে প্রভাষকের পদটি জোটেনি। তার এসএসসি থেকে মাস্টার্স পর্যন্ত সবগুলোতে প্রথম শ্রেণী। অপেক্ষাকৃত কম মেধাবী বর্তমান ভাইস চ্যান্সেলর ড. আল নকীব চৌধুরীর এক আত্মীয়সহ অপর তিনজনকে নিয়োগ প্রদান করা হয়। একটি সূত্র জানায়, প্রায় ১৫ লাখ টাকার বিনিময়ে অপেক্ষকৃত কম মেধাবীদের শিক্ষক হিসাবে নিয়োগ দেয়া হয়। বিষয়টি দুদক পর্যন্ত গড়ায়। রহস্যজনক কারণে সেই তদন্ত ধামা চাপা পড়ে যায়। বিশেষ বিবেচনায় এসএসসি পাশ করেও এই বিশ্ববিদ্যালয়ে বাংলা বিভাগের একজন শিক্ষক তদবিরের জোড়ে চাকুরি পেয়েছেন। নিছক জ্ঞানদান শিক্ষার উপজীব্য বিষয় নয়। শিক্ষার্থীকে বিকশিত করে তোলাই শিক্ষার কাজ। যিনি নিজেই সুশিক্ষায় শিক্ষিত নন তিনি কি করে ছাত্রদের জ্ঞান দান করবেন? মানুষের চরিত্র গঠন করাই শিক্ষার প্রধান উদ্দেশ্য। ঘুষের বিনিময়ে বা অনৈতিক প্রক্রিয়ায় যিনি শিক্ষকতার চাকুরি পান বা নেন তিনি ছাত্রদের কোন নীতিতে চরিত্র গঠনের শিক্ষা দিবেন? বিশ্ববিদ্যালয় সমূহে শৃঙ্খলা ফিরিয়ে আনার জন্য বিগত পাঁচ বছর ধরে অ্যাক্রিডিটেশন কাউন্সিল গঠনের দাবি করে আসছেন বিজ্ঞ জনেরা। একই দাবি বিশ্ববিদ্যালয় মঞ্জুরি কমিশনের। বিশ্ববিদ্যালয় সমূহের উন্নয়ন এবং প্রশাসনিক শৃঙ্খলা প্রতিষ্ঠার জন্য গত ২৮ মার্চ অ্যাক্রিডিটেশন কাউন্সিল গঠন কল্পে একটি খসড়া আইন অনুমোদন হয়েছে মন্ত্রী পরিষদের সভায়। মার্চ এর প্রথম সপ্তাহে সংসদে এতদসংক্রান্ত একটি বিল পাশ হয়। একজন চেয়ারম্যান, চারজন পূর্ণকালীন এবং আটজন খ-কালীন সদস্যের সমন্বয়ে কমিটি গঠিত হবে। কিভাবে এই কাউন্সিল গঠন করা হবে এখন দেখার বিষয়। বিশ্ববিদ্যালয়ের মঞ্জুরি কমিশনের চেয়ারম্যান, বিশ্ববিদ্যালয় সমূহের ভিসি, প্রোভিসি যে প্রক্রিয়ায় নিয়োগ দেয়া হয় সেই একই প্রক্রিয়ায় যদি অ্যাক্রিডিটেশন কাউন্সিল সদস্যদের নিয়োগ দেয়া হয় তা হলে কি পরিস্থিতির উন্নতি হবে? যোগ্য-দক্ষ এবং নীতিবান আদর্শ শিক্ষকদের নিয়োগ দিয়ে তাদের পূর্ণ স্বাধীনতা দিয়ে কাজ করার সুযোগ প্রদান করা জরুরী অন্যথায় এই কাউন্সিল গঠন করে ভালো ফলাফল আশা করা হবে বৃথা। দলীয় সংকীর্ণতার ঊর্ধ্বে উঠে সরকার যদি অ্যাক্রিডিটেশন কাউন্সিল গঠন করতে পারে তা হলে উচ্চ শিক্ষা প্রতিষ্ঠান সমূহে সুশাসন প্রতিষ্ঠিত হবে। স্বায়ত্ব শাসনের নামে পাবলিক বিশ্ববিদ্যালয়গুলোতে চলছে নৈরাজ্য। বিশ্ববিদ্যালয়ের উন্নয়ন অবকাঠামো নির্মাণ থেকে শুরু করে একাডেমিক সকল বিষয়ে চলছে অরাজকতা। পার্শ্ববর্তী দেশ ভারতের কয়েকটি বিশ্ববিদ্যালয়ে যাওয়ার সুযোগ হয়েছে আমার। কলকাতার আলিয়া বিশ্ববিদ্যালয়, বাঁকুড়া বিশ্ববিদ্যালয় এবং মালদার গৌড় বিশ্ববিদ্যালয় সমূহ সদ্য প্রতিষ্ঠিত (৫ থেকে দশ বছর)। এসব বিশ্ববিদ্যালয়ের নতুন ক্যাম্পাসে যেয়ে দেখেছি স্বল্প জমির উপর সুপরিকল্পিতভাবে বহুতল ভবন নির্মাণ করে সুশৃঙ্খলতার সঙ্গে শিক্ষার্থীদের ক্লাসসহ সকল কর্মকা- চলছে। আমাদের দেশে পাবলিক বিশ্ববিদ্যালয়ের উন্নয়ন অবকাঠামো যেমন ইমারত নির্মাণ থেকে শুরু করে যানবাহন ক্রয় সবই করে থাকে বিশ্ববিদ্যালয় কর্তৃপক্ষ। কিন্তু উল্লেখিত বিশ্ববিদ্যালয়গুলোতে দেখলাম অবকাঠামো করে দিয়েছে সরকারের গণপূর্ত বিভাগ। তার পর ইমারত হস্তান্তর করা হয়েছে বিশ্ববিদ্যালয় কর্তৃপক্ষের নিকট। বিশ্ববিদ্যালয় মঞ্জুরি কশিশনের অধীনে শিক্ষক নিয়োগ কাউন্সিলের মাধ্যমে বিশ্ববিদ্যালয় সমূহের শিক্ষক নিয়োগ করার একটি প্রস্তাব করা হয়েছিল বিশ্ববিদ্যালয় মঞ্জুরি কমিশনের পক্ষ থেকে। কিন্তু উক্ত প্রস্তাব নিয়ে কোন চিন্তা ভাবনাই কেউ করেনি বা আমলেই নেয়নি। পাবলিক বিশ্ববিদ্যালয় সমূহে ছাত্র ভর্তি ও শিক্ষক-কর্মচারি নিয়োগে নিয়ম-শৃঙ্খলা অনুসৃত হয় না। নবীণ শিক্ষকদের অনেকে যথাযথভাবে দায়িত্ব পালন করেন না। একাডেমিক কাজের চেয়ে তাদের অনেকেরই প্রশাসনিক ও রাজনৈতিক কাজে আগ্রহ বেশি। গবেষণায় নিয়োজিত হওয়ার চেয়ে অনেক নবীণ শিক্ষক প্রক্টর বা আবাসিক হলের হাউজ টিউটর হতে অথবা বেসরকারি বিশ্ববিদ্যালয়ে পাঠদানে বেশি আগ্রহী। প্রভাষক নিয়োগের ক্ষেত্রে রাজনৈতিক কারণ ও অন্য কারণে যোগ্যদের পরিবর্তে কম যোগ্যদের নিয়োগ দেয়ায় নতুনরা একাডেমিক দায়িত্ব যথাযথভাবে পালন করতে ব্যর্থ হন। নতুন নিয়োগপ্রাপ্ত শিক্ষকদের প্রকাশনা নেই বললেই চলে। বিশ্ববিদ্যালয়ের শিক্ষকদের যোগ্যতার ক্ষেত্রে প্রকাশনাকে বেশ গুরুত্ব দেয়া হয়ে থাকে অন্যান্য দেশে। প্রফেসরগণ নবীণ শিক্ষকদের গবেষণায় সহযোগিতা করার কথা। এছাড়া বিভিন্ন বিষয়ে দিক নির্দের্শনা প্রদান করে তাদের লেখালেখিতে পারদর্শী করে তুলে থাকেন। নবীণ শিক্ষকরা এসব ব্যাপারে তেমন আগ্রহী নন হেতু তারা গবেষণায় পিছিয়ে পড়ছেন। একই সাথে হ্রাস পাচ্ছে শিক্ষার মান। শিক্ষার্থীরা নতুন শিক্ষকদের কাছ থেকে বিশেষ কিছু জ্ঞানও অর্জন করতে পারছেন না। প্রকাশনার পাশাপাশি উচ্চতর ডিগ্রি প্রদানের ক্ষেত্রেও সরকারি বিশ্ববিদ্যালয়গুলোতে অনিয়ম ও নৈরাজ্য বিরাজ করছে। এমফিল ও পিএইচডি ডিগ্রি প্রদানের ক্ষেত্রে সুশাসনের চর্চা দেখা যায় না। নকল করে থিসিস লেখার অভিযোগও ইতোমধ্যে হয়েছে। সরকারি বিশ্ববিদ্যালয়ে একাডেমিক কার্যক্রমে শৃঙ্খলা ভেঙে পড়ায় বিশ্ববিদ্যালয়গুলো বিভিন্ন কার্যক্রম হাতে নিতে শুরু করেছে। চট্টগ্রাম বিশ্ববিদ্যালয়ে প্রোভিসিকে প্রধান করে একটি ভিজিলেন্স টিম গঠন করা হয়েছে। এই টিম কোন ঘোষণা না দিয়েই কোন বিভাগ পরিদর্শনে যাবেন এবং ওই বিভাগের একাডেমিক কার্যক্রমসহ বিভিন্ন বিষয়ের খোঁজ-খবর নিবেন। এমন উদ্যোগ সাধুবাদ পেতেই পারে। তবে এখনই বিশ্ববিদ্যালয় সমূহের ব্যাপারে সরকারকে আন্তরিক হতে হবে। বিশেষ করে শিক্ষক নিয়োগের ক্ষেত্রে সর্বাধিক যোগ্য বা সর্বাধিক মেধাবীকে নিয়োগ প্রদান করতে হবে। এর জন্য প্রয়োজনে স্বতন্ত্র শিক্ষক নিয়োগ কমিটি বা কমিশন গঠন করা জরুরী হয়ে পড়েছে। এদিকে পাবনা বিজ্ঞান ও প্রযুক্তি বিশ্ববিদ্যালয়ের নানা অনিয়ম ও দুর্নীতির তদন্ত করছে বিশ্ববিদ্যালয় মঞ্জুরি কমিশন।
শিক্ষা মন্ত্রণালয়ের উপ সচিব শাহনাজ সামাদ স্বাক্ষরিত ২০ মার্চ’২০১৭ তারিখে পাঠানো ১২৯ নং স্মারকে বাংলাদেশ বিশ্ববিদ্যালয় মঞ্জুরি কমিশনের সচিবকে পাবনা বিজ্ঞান ও প্রযুক্তি বিশ্ববিদ্যালয়ের বিরুদ্ধে অভিযোগ সমূহ তদন্ত করার জন্য প্রেরণ করা হয়েছে। বিষয়টি শিক্ষামন্ত্রীর একান্ত সচিব, সচিবের একান্ত সচিব, মাধ্যমিক ও উচ্চ শিক্ষা বিভাগকে (শিক্ষা মন্ত্রণালয়কে) অবহিত করা হয়েছে।
পাবনা ও বিজ্ঞান ও প্রযুক্তি বিশ্ববিদ্যালয়ের কর্তৃপক্ষের বিরুদ্ধে নানা প্রকার দুর্নীতি ও অনিয়মের অভিযোগের ভিত্তিতেই এই তদন্ত শুরু হয়েছে। শিক্ষক ও কর্মচারি নিয়োগে অনিয়ম, যানবাহন ক্রয় ও অভ্যন্তরীণ টেলিকমিনিকেশনের যন্ত্রপাতি এবং তা সংযোজন কাজ এবং আসবাবপত্র ক্রয়ে কর্তৃপক্ষ দুর্নীতির আশ্রয় নিয়েছেন মর্মে অভিযোগের প্রেক্ষিতেই তদন্ত কাজ শুরু হয়েছে। এ ব্যাপারে বিশ্ববিদ্যালয় মঞ্জুরি কমিশনের সচিব ড. মো. খালিদ জানান বিষয়টি তদন্তাধীন আছে। এছাড়াও বিশ্ববিদ্যালয়ের জন্য বরাদ্দকৃত অর্থ অপচয়ের অভিযোগ উঠেছে। ভাইস চ্যান্সেলরের জন্য বাড়ি নির্মান সমাপ্ত হওয়ার পরও একটি ভাড়া করা বাড়িতে অফিস চালানো এবং ঢাকায় একটি গেস্ট হাউজ ভাড়া নিয়ে সেখানে যানবাহনের যথেচ্ছ ব্যবহার করা হচ্ছে। একটি যানবাহন (মাইক্রোবাস) ভিসি’র পরিবারের সদস্যরা সার্বক্ষণিকভাবে ব্যবহার করছেন মর্মে অভিযোগও রয়েছে।
পাবনা বিজ্ঞান ও প্রযুক্তি বিশ্ববিদ্যালয়ে বিভিন্ন অর্থনৈতিক কর্মকা-ে বিশৃংখলার অভিযোগে দুর্নীতি দমন কমিশন তদন্ত শুরু করে। অজ্ঞাত কারণে উক্ত তদন্ত চাপা পড়ে যায়। বিশ্ববিদ্যালয়টি প্রতিষ্ঠার পর থেকেই (২০০৮ খ্রি.) রেজিস্ট্রারের পদটি শূন্য রয়েছে। এছাড়াও পরিচালক অর্থ পদে স্থায়ী কেউ নেই। অতিরিক্ত রেজিস্ট্রার এবং পরিচালক অর্থ পদে ইসলামী বিশ্ববিদ্যালয়ের দুজন কর্মকর্তা ডেপুটেশনে অস্থায়ী ভিত্তিতে কাজ করেন।
Comments Off on শিক্ষা প্রতিষ্ঠানে যোগ্য ও মেধাবী শিক্ষক ক্রমশই হ্রাস পাচ্ছে
← বৈশাখী হাওয়া
সিরাজগঞ্জে ম্যাটস শিক্ষার্থীদের মানববন্ধন ও মৌন মিছিল →
সাম্প্রতিক সংবাদ
শরণার্থীদের ফিরিয়ে নিতে দ্রুত যাচাই শুরু করতে চাই : সু চি
সুশীলন এর নির্বাহী পরিচালক মোস্তাফা আক্তারুজ্জামানের ৫৫ তম জন্মদিন পালন
কালিগঞ্জ রতনপুর ইউনিয়নে জাতীয় শ্রমিকলীগের সম্মেলন প্রস্তুতি কমিটি গঠন
রোহিঙ্গাদের সহায়তায় শনিবার মাঠে নামছে সেনাবাহিনী
কালিগঞ্জ শারদীয় দূর্গা পূজা ও নবগঠিত কমিটির পরিচিতি সভা অনুষ্ঠিত
রোহিঙ্গা সংকট সমাধানে বিএনপি-জামায়াতকে বাদ দিয়ে জাতীয় ঐক্য: ইনু
জাতিসংঘে রোহিঙ্গা গণহত্যার কথা বলেননি প্রধানমন্ত্রী: ফখরুল
প্রাইভেট কারের ধাক্কায় প্রাণ হারাল ঈশ্বরদীর স্বর্ণ ব্যবসায়ী সনজিত
রোহিঙ্গা ঠেকাতে মরিচের গুঁড়া ও গ্রেনেড ছুড়ছে ভারত
কে এই আরসা নেতা আতা উল্লাহ?
রাজশাহী ও চলনবিলের সংবাদ
প্রাইভেট কারের ধাক্কায় প্রাণ হারাল ঈশ্বরদীর স্বর্ণ ব্যবসায়ী সনজিত
রোহিঙ্গাদের গণহত্যার প্রতিবাদে পাবনায় জামায়াতের গায়েবানা জানাযা অনুষ্ঠিত
লেডিস সোসাইটির উদ্যোগে গাবতলীতে বন্যার্তদের মাঝে ত্রান সামগ্রী বিতরণ
ভাঙ্গুড়ায় পৌর ফুটবল টুর্নামেন্টের প্রথম রাউন্ডের খেলায় জয় পেল পাকশী খেলোয়াড় কল্যাণ সমিতি
সুজানগরে আব্দুল হালিম সাজ্জাদের উদ্যোগে বিএনপির সদস্য সংগ্রহ নবায়ন অনুষ্ঠিত
গুরুদাসপুর ৩৫টি পূজামন্ডপে পুলিশি তৎপরতা জোরদার
তাড়াশে গাঁজাসহ মহিলা মাদক ব্যবসায়ী আটক
বড়াইগ্রামে ট্রাকের ধাক্কায় পথচারীর মৃত্যু
বড়াইগ্রামে সাবেক ছাত্রদল নেতা ও গুম মামলার আসামীসহ আটক ১০
ভাঙ্গুড়ায় কালার সর্টার মিলের আনুষ্ঠানিক উদ্বোধন
গুরুদাসপুরে সাব-রেজিষ্ট্রারকে মারপিটের অভিযোগে মামলা
রাজশাহীতে ট্রেনে কাটা পড়ে যুবকের মৃত্যু
রোহিঙ্গা মুসলিম হত্যায় সিংড়ায় মানববন্ধন
গোদাগাড়ী ইউএনও অফিসের হিসাব সহকারীর বিরুদ্ধে অভিযোগ
তানোরে চেক জালিয়াতির মামলায় গ্রেফতার ২

Top
প্রকাশক
সম্পাদকমন্ডলী
সরকার রুহুল আমীন
প্রধান সম্পাদক: শাকিল ইফতেখার
সহযোগী সম্পাদক: মাসুদ রানা
মোবাইল-০১৭১১১১১৭৩৬
সম্পাদক: ইকবাল কবির রনজু
নির্বাহী সম্পাদক: আব্দুল লতিফ রঞ্জু
ইমেইল-rafishafin09@gmail.com
বার্তা সম্পাদক: মোঃ মনিরুজ্জামান ফারুক
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০